హైదరాబాద్ (ఆంధ్రజ్యోతి): ఆహార ఉత్పత్తులకు భవిష్యత్ డిమాండ్ను దృష్టిలో ఉంచుకొని  కేంద్ర ప్రభుత్వం మంజూరు చేసిన మూడు ఫుడ్ పార్కులకు అదనంగా మరో ఐదు  కేంద్రాల్లోనూ ఫుడ్ పార్కులను ఏర్పాటు చేయాలని తెలంగాణ ప్రభుత్వం నిర్ణయించింది. ఇందుకోసం టిఎస్ ఐఐసి స్థలాలను గుర్తించింది. ఆయా ప్రాంతాల్లోని వ్యవసాయ ఉత్పత్తులు, ముడిసరుకు లభ్యతకు అనుగుణంగా ఫుడ్ పార్కులను ఏర్పాటు చేస్తారు. ఖమ్మం, నిజామాబాద్, మహబూబ్నగర్ జిల్లాల్లో ఫుడ్ పార్కులకు కేంద్రప్రభుత్వం ఆర్ధిక సాయం అందజేస్తోంది. ఖమ్మం జిల్లా సత్తుపల్లి సమీపంలోని బుగ్గంపాడు మెగాఫుడ్పార్క్ను టిఎస్ ఐఐసి చెందిన సుమారు 60 ఎకరాల్లో దాదాపు రూ. 110 కోట్ల  వ్యయంతో అభివృద్ధి చేస్తున్నారు. ఈ పార్క్లో పరిశ్రమల ఏర్పాటు కోసం వచ్చిన దరఖాస్తుల పరిశీలన ప్రారంభమైంది.వరంగల్ రూరల్ జిల్లా నర్సంపేటలో దాదాపు 46. 29 ఎకరాల స్థలాన్ని ఫుడ్పార్కు కోసం గుర్తించారు.వరంగల్ జిల్లా లింగాలఘనపూర్ మండలం ఇనబావి కల్లెం ప్రాంతంలో సుమారు 60 ఎకరాల్లో మెగాఫుడ్పార్క్ను ఏర్పాటు చేయాలని ప్రభుత్వం ప్రతిపాదించింది. రూ.92.55 కోట్ల అంచనా వ్యయంతో ప్రణాళిక రూపొందించారు.మెదక్ జిల్లా తూప్రాన్మండలం కల్లకల్ ప్రాంతంలో మెగా ఫుడ్పార్కు కోసం 60 ఎకరాల స్థలాన్ని అధికారులు గుర్తించారు. సుమారు రూ.250 కోట్ల పెట్టుబడులతో ఏటా దాదాపు రూ.500 కోట్ల ఉత్పత్తులు మార్కెటింగ్ చేయడానికి ఆస్కారం ఉంటుందని ఆశిస్తున్నారు.రంగారెడ్డి జిల్లా షాబాద్ మండలం చందన్వెల్లి ప్రాంతంలో మెగా ఫుడ్పార్కు స్థాపన కోసం సుమారు 60 ఎకరాల స్థలాన్ని ఎంపిక చేశారు.
hyderabad (aandhrajyoti): aahaara utpattulaku bhavishyat demandnu drushtilo unchukoni  kendra prabhutvam manjuru chesina moodu fud paarkulaku adanamgaa maro aidu  kendraalloonuu fud paarkulanu erpaatu cheyalani telamgaana prabhutvam nirnayinchindi. indukosam ts iic sthalaalanu gurtinchindi. aayaa praantaallooni vyavasaaya utpattulu, mudisaruku labhyataku anugunamgaa fud paarkulanu erpaatu chestaaru. khammam, nijamabad, mahabubnagar jillaallo fud paarkulaku kendraprabhutvam aardhika saayam andajestondi. khammam jilla sattupalli sameepamloni buggampadu megaphudparknu ts iic chendina sumaru 60 ekaraallo daadaapu roo. 110 kotla  vyayamtho abhivruddhi chestunnaru. ee paarklo parisramala erpaatu kosam vachina darakhaastula pariseelana praarambhamaindi.varangal rooral jilla narsampetalo daadaapu 46. 29 ekaraala sthalaanni fudparku kosam gurtinchaaru.varangal jilla lingalaghanapur mandalam inabavi kallem praantamlo sumaru 60 ekaraallo megaphudparknu erpaatu cheyalani prabhutvam pratipaadinchindi. roo.92.55 kotla anchana vyayamtho pranaalika roopondinchaaru.medak jilla toopraanmandalam kallakal praantamlo mega fudparku kosam 60 ekaraala sthalaanni adhikaarulu gurtinchaaru. sumaru roo.250 kotla pettubadulatho eta daadaapu roo.500 kotla utpattulu marcheting cheyadaaniki askaram untundani aasistunnaaru.rangareddy jilla shabad mandalam chandanvelli praantamlo mega fudparku sthaapana kosam sumaru 60 ekaraala sthalaanni empika chesaru.